Háttérzene egyszerűbben - Marketing - Mediapiac.com
Címlap / Marketing / Háttérzene egyszerűbben
Háttérzene egyszerűbben
Együttműködési megállapodásokkal és jogdíjkedvezményekkel is ösztönzi az Artisjus, hogy egyre több üzletben szóljon minőségi zene.
Az Artisjus több hazai háttérzene-szolgáltatóval dolgozott ki megállapodást arról, hogy mostantól az ilyen szolgáltatás olcsóbban és egyszerűbben legyen elérhető az üzleteknek és vendéglátóhelyeknek.
A háttérzene piaca éppen jelenleg kezd megerősödni: ebben a pillanatban az országban működő háttérzene-szolgáltatók már közel 1000 helyszínen gondosnak a zenéről, de a megállapodásnak is köszönhetően ez a szám 2015-ben várhatóan komoly emelkedésnek indulhat.
A 3G Multimédiával, a KiTTo Mediával, a Mixgarral, a Mood Media Hungaryvel és a Music Engine-nel kialakított együttműködési megállapodás alapján az üzlet tulajdonosa a szolgáltatón keresztül a jogdíjfizetést is el tudja intézni, leegyszerűsítve ezzel az ügyintézés menetét. A megállapodás nyitott, tehát azonos feltételek mellett bármelyik új szolgáltató csatlakozhat a partneri hálózatba, jelenleg is több szereplővel folynak a tárgyalások.
A magyar zenék választását kedvezmény adásával próbálja meg biztosítani az Artisjus 35%-os zenei kvóta vállalása esetén.
Címkék: artisjus jogdíj zene 3gm multimédia Mood Media Hungary